Aproape 8.000 de candidați au susținut proba scrisă a examenului de definitivat. Când vor fi afișate primele rezultate
Aproape 8.000 de candidați au susținut, miercuri, proba scrisă din cadrul examenului național de definitivare în învățământ, cinci dintre aceștia fiind eliminați din cauza unor tentative de fraudă. Primele rezultate vor fi afișate pe 30 iulie, în centrele de examen și pe pagina dedicată examenului, potrivit Ministerului Educației.